หุ้นสหรัฐฯปิดลบแรง
หุ้นสหรัฐฯดิ่งแรงวิกฤตหนี้ยูโรโซนยังคงปกคลุมตลาด ขณะที่ราคาน้ำมันพุ่งสูงสุดรอบ 5 เดือนหลังการขายหุ้นท่อขนส่งพลังงานสหรัฐฯ
30 ต.ค. 2565

หุ้นสหรัฐฯดิ่งแรงวิกฤตหนี้ยูโรโซนยังคงปกคลุมตลาด ขณะที่ราคาน้ำมันพุ่งสูงสุดรอบ 5 เดือนหลังการขายหุ้นท่อขนส่งพลังงานสหรัฐฯ 
ตลาดหุ้นสหรัฐฯวานนี้(16พ.ย.) ปิดลบอย่างแรง ขณะที่ความยุ่งเหยิงในตลาดพันธบัตรของยูโรโซน บ่งชี้ว่ามีความเชื่อมั่นเพียงเล็กน้อยว่ายุโรปจะจัดการกับวิกฤตหนี้ของพวกเขาได้       ดัชนีหุ้นดาวโจนส์ ลดลง 190.11 จุด (1.57 เปอร์เซ็นต์) ปิดที่ 11,906.05 แนสแดก ลดลง 46.59 จุด (1.73 เปอร์เซ็นต์) ปิดที่ 2,639.61 เอสแอนด์พี ลดลง 20.81 จุด (1.65 เปอร์เซ็นต์) ปิดที่ 1,237.00 ขณะที่ราคาน้ำมันพุ่งสูงสุดรอบ 5 เดือนหลังการขายหุ้นท่อขนส่งพลังงานสหรัฐฯ อาจลดอุปสรรคด้านการขนส่งและเพิ่มอุปสงค์น้ำมันดิบอเมริกาและแคนาดา       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม เพิ่มขึ้น 3.22 ดอลลาร์ ปิดที่ 102.59 ดอลลาร์ต่อบร์เรล หลังจากช่วงหนึ่งพุ่งไปถึง 102.89 ดอลลาร์ สูงสุดนับตั้งแต่เดือนมิถุนายน ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 30 เซนต์ ปิดที่ 118.88 ดอลลาร์